Был парҙың улы тыуған. Ошо егет Ирландия иммигранты Эдвард О’Рейллиҙың ҡыҙы Хелена О’Рейллиға өйләнгән. Шул никахтан, үҙ сиратында, 1922 йылда өлкән Роберт Де Ниро, һуңғараҡxa0— билдәле скульптор һәм рәссам-абстракционист, тыуған. Провинстаунда (Массачусетс) Һанс Һофмандың курстарында һынлы һүрәт сәнғәте (живопись) серҙәрен өйрәнгәндә, ул Вирджиния Адмирал менән таныша, ә һуңғараҡ (1942 йылда) уға өйләнә. Ҡатыны ла, өлкән Де Ниро кеүек, шиғриәткә һәм һынлы сәнғәткә һәләтле ижади кеше булған. Ҡыҙҙың ғаиләһендәxa0— инглиз, немец, француз һәм һолланд тамырҙары. Бер йылдан был ғаиләлә улдары Роберт тыуа. Тағы ла өс йыл үтеүгә Де Нироның ата-әсәһе айырыла.